Jordan Hendry

Jordan Hendry (s. 23. helmikuuta 1984 Nokomis, Saskatchewan, Kanada) on kanadalainen jääkiekkopuolustaja, joka pelaa SHL-joukkue AIK IF:ssä. Hän on aiemmin pelannut NHL:ssä yhteensä 131 runkosarja- ja 15 playoff-ottelua tehopistein 4+9=13 sekä keräten 42 jäähyminuuttia. Hendryn vahvuuksiin kuuluu oman pään pelaaminen, rauhallisuus ja fyysinen peli. Hän ei kuitenkaan erotu erityisesti millään osa-alueella, eikä Hendrylla ole suuria vahvuuksia varsinkaan hyökkäyspäässä.Jordan Hendry - Jatkoaika.com - Kaikki jääkiekosta

Ura
Seuraura
Hendry vietti kauden 2001–2002 SJHL-joukkue Battleford North Starsissa, jonka jälkeen hän kävi vuodet 2002–2006 University of Alaska Fairbanksia. Hendry toimi kahdella jälkimmäisellä yliopistokaudellaan joukkueensa varakapteenina.EliteProspects Kaudella 2004–2005 hän pelasi polvivamman takia vain kolme ottelua. Viimeisen yliopistokautensa 2005–2006 päätteeksi NHL-varaamaton Hendry siirtyi loppukevääksi AHL-joukkue Norfolk Admiralsiin maaliskuussa 2006.Legends of Hockey

Heinäkuussa 2006 Hendry teki kaksivuotisen tulokassopimuksen NHL-joukkue Chicago Blackhawksin kanssa. Hän pelasi kauden 2006–2007 kokonaan farmijoukkue Admiralsissa, jonka sisäisen tehotilaston Hendry voitti lukemalla +20. Kaudella 2007–2008 Hendry debytoi Blackhawksin NHL-joukkueessa, jossa hän pelasi 40 runkosarjaottelua tehopistein 1+3=4. Reilut puolet kaudestaan Hendry pelasi Blackhawksin uudessa farmijoukkue Rockford IceHogsissa. Kesäkuussa 2008 hän teki kaksivuotisen jatkosopimuksen Blackhawksin kanssa. Kaudella 2008–2009 Hendry pelasi yhdeksän NHL-ottelua. Kaudella 2009–2010 hän pelasi kaikki ottelunsa Blackhawksissa tehden 43 runkosarja- ja 15-playoff-ottelussa tehot 2+6=8. Hendry voitti kauden päätteeksi Stanley Cupin. Kausi 2010–2011 hänellä päättyi polvivamman vuoksi 37 ottelun jälkeen helmikuussa 2011.

Elokuussa 2011 Hendry solmi try-out -sopimuksen Minnesota Wildin kanssa. Hänet siirrettiin harjoitusleirin päätteeksi AHL-joukkue Houston Aerosin vahvuuteen, mutta kymmenen siellä pelaamansa ottelun jälkeen Hendry siirtyi Sveitsin National League A:ssa pelaavan HC Luganon riveihin marraskuussa 2011. Kaudeksi 2012–2013 hän palasi Pohjois-Amerikkaan ja teki vuoden mittaisen sopimuksen Anaheim Ducksin kanssa heinäkuussa 2012. Kausi eteni Hendrylle tutussa farmijoukkue Norfolk Admiralsissa ja hän pelasi kauden aikana kaksi NHL-ottelua.

Kaudeksi 2013–2014 Hendry siirtyi vuoden mittaisella sopimuksella Saksan DEL-liigan Straubing Tigersiin. Kauden lopulla, helmikuussa 2014 hän siirtyi Ruotsin SHL:ssä pelaavaan AIK IF:ään.

Maajoukkueura
Hendry edusti Kanadaa Spengler Cupissa vuonna 2011.

Tilastot
 2001–2002  Battleford North Stars  SJHL  63  10  13  23  79  -  -  -  -  - 2002–2003  Univ. of Alaska-Fairbanks  NCAA  35  3  5  8  10  -  -  -  -  - 2003–2004  Univ. of Alaska-Fairbanks  NCAA  36  4  9  13  38  -  -  -  -  - 2004–2005  Univ. of Alaska-Fairbanks  NCAA  3  0  1  1  21  -  -  -  -  - 2005–2006  Univ. of Alaska-Fairbanks  NCAA  38  4  10  14  74  -  -  -  -  -   Norfolk Admirals  AHL  13  1  4  5  13  3  0  0  0  2 2006–2007  Norfolk Admirals  AHL  80  4  12  16  84  6  0  2  2  6 2007–2008  Rockford IceHogs  AHL  45  3  4  7  58  1  0  0  0  2   Chicago Blackhawks  NHL  40  1  3  4  22  -  -  -  -  - 2008–2009  Rockford IceHogs  AHL  53  3  6  9  45  4  0  0  0  2   Chicago Blackhawks  NHL  9  0  0  0  4  -  -  -  -  - 2009–2010  Chicago Blackhawks  NHL  43  2  6  8  10  15  0  0  0  2  2010–2011  Chicago Blackhawks  NHL  37  1  0  1  4  -  -  -  -  - 2011–2012  Houston Aeros  AHL  10  0  2  2  10  -  -  -  -  -   HC Lugano  NLA  29  1  9  10  18  5  0  0  0  2 2012–2013  Norfolk Admirals  AHL  62  2  9  11  63  -  -  -  -  -   Anaheim Ducks  NHL  2  0  0  0  0  -  -  -  -  - 2013–2014  Straubing Tigers  DEL  38  4  13  17  99  -  -  -  -  - 5 kautta  yhteensä  NHL  131  4  9  13  40  15  0  0  0  2 8 kautta  yhteensä  AHL  263  13  37  50  273  14  0  2  2  12 1 kausi  yhteensä  DEL  38  4  13  17  99  -  -  -  -  - 1 kausi  yhteensä  NLA  29  1  9  10  18  5  0  0  0  2

 Lähteet 

Viitteet

Luokka:Kanadalaiset jääkiekkoilijat
Luokka:Vuonna 1984 syntyneet
Luokka:Elävät henkilöt